8ma di agosto

Videz quo ligesas adhike (che utensili). - A pagino di yaro.

La 8ma di agosto esas la 220ma dio di la yaro (221ma en bisextila yari) segun Gregoriala kalendario. Restas 145 dii til la fino di la yaro.

 Dio 
 En Suedia: Nomo-dio di rejino.

 Eventi 
 870 - Louis la Germana koaktas lua fratulo Charles la Kalva aceptar paco-pakto, e cedar Austrasia, kontre ke Charles recevas tale nomizita "Basa Burgundia", inkluzinte parti de Provenco.
 1220 - Estoniana tribui vinkas Suediani en la batalio di Lihula.
 1303 - Violentoza ter-tremo frapas Kriti ed altra regioni che Mediteraneo, efektigas ondego e produktas mili di morti, di qui cirkume 4 mil nur en Kriti. La sama ter-tremo destruktas la faro di Alexandria, un ek la 7 Marveli de la Mondo.
 1605 - Oulu, en Finlando, fondesas.
 1789 - Feudismo abolisesas en Francia.
 1888 - En Venezuela finas la 3ma periodo di guvernerio di Antonio Guzmán Blanco.
 1937 - Duesma milito Chiniana-Japoniana: Japoniani okupas Beijing.
 1945 - Duesma mondomilito: Sovietia deklaras milito kontre Japonia.
 1949 - Bhutan divenas nedependanta.
 1951 - Federiti de la duesma mondomilito paktas pri paco kun Japonia.
 1963 - En Unionita Rejio, maskita banditaro haltigas treno de Glasgow a London e furtas 2,6 milion pundi.
 1967 - Indonezia, Malaizia, Filipini, Singapur e Tailando establisas l'Asociuro di Nacioni di Sud-Esta Azia (ASEAN segun la Angla nomo, ANASE segun la Franca), por avancigar koopero inter lia guvernerii e faciligar ekonomiala integrigo inter la membri. Depose, plusa landi membreskos l'organizuro.
 1974 - En Usa prezidanto Richard Nixon renuncas pro la skandalo di Watergate.
 1978 - Militarala stato-stroko en Honduras revokas prezidanto Juan Alberto Melgar Castro.
 1985 - Ido-konfero en Antwerpen, Belgia finas.
 1990 - Policisti mortigas 17 Palestinani e lezas plua kam 100 plusa homi en Ierusalem.
 2003 - Ido-konfero en Grossbothen, Germania, komencas.Raporto
 2013 - Ido-konfero en Ouroux, Francia komencas.
 2016 - En diskurso transmisita per televiziono, Japoniana imperiestro Akihito parolas pri lua desfacilesi por facar omna taski oficala pro lua 82-yara oldeso. Politikal analitikisti kredas ke ilu povos abdikar balde.
 2016 - Intensa pluvi en la regiono di Skopje, Norda Macedonia, efektigas granda inundadi e produktas adminime 15 morti.
 2020 - L'Olimpiala Ludi, ajornita del antea yaro, finas.

 Naski 
 1079 - imperiestro Horikawa, de Japonia (m. 1107)
 1790 - Ferenc Kölcsey, Hungara nacionala poeto (m. 1838)
 1875 - Artur Bernardes, prezidanto di Brazilia (m. 1955)
 1879 - Emiliano Zapata, Mexikiana revolucionero (m. 1919)
 1880 - Earle Page, chefministro di Australia (m. 1961)
 1881 - Albert Kesselring, Germana marshalo (m. 1960)
 1881 - Paul Ludwig Ewald von Kleist, Germana marshalo (m. 1954)
 1887 - Shmuel Yosef Agnon, Israelana skriptisto, Nobel-laureato (m. 1970)
 1901 - Ernest Lawrence, Usana fizikistulo, Nobel-laureato (m. 1958)
 1902 - Paul Dirac, Britaniana fizikistulo, Nobel-laureato pri fiziko (m. 1984)
 1907 - Benny Carter, Usana jazo-muzikistulo (m. 2003)
 1908 - Chivu Stoica, chefministro di Rumania (m. 1975)
 1913 - Marij Pregelj, Sloveniana piktisto (m. 1967)
 1919 - Dino De Laurentiis, italiana filmifistulo (m. 2010)
 1921 - Esther Williams, Usan aktorino e natistino (m. 2013)
 1925 - Alija Izetbegovic, prezidanto di Bosnia e Herzegovina (m. 2003)
 1931 - Roger Penrose, Britaniana fizikisto e matematikisto, Nobel-laureato
 1932 - Luis García Meza, Boliviana diktatoro (m. 2018)
 1937 - Dustin Hoffman, Usan aktoro
 1937 - Cornelis Vreeswijk, kantisto, kompozistulo, poeto ed aktoro (m. 1987)
 1945 - Richard Farda, Chekoslovakiana hokeisto e entrenero
 1951 - Mohamed Morsi, prezidanto di Egiptia (m. 2019)
 1953 - Viktor Avilov, Rusa aktoro (m. 2004)
 1953 - Nigel Mansell, Angla automobilisto di Formulo 1
 1956 - Chris Foreman, Angla gitaristo (Madness)
 1959 - Leonid Yudasin, Rusa shakoludistulo
 1970 - Narges Abyar, Iranan aktorino, cinematografistino e cenaristino
 1981 - Roger Federer, Suisa tenisisto
 1986 - Mihail Ledovskih, Rusiana tenisistulo
 1987 - Tatjana Maria, Germaniana tenisistino
 1994 - Saikhom Mirabai Chanu, Indiana halterlevisto
 1995 - Ganboldin Gandelger, Mongoliana futbalisto

 Morti 
 1719 - Christoph Ludwig Agricola, Germana piktisto (n. 1667)
 1827 - George Canning, chefministro di Unionita Rejio (n. 1770)
 1889 - Benedetto Cairoli, chefministro di Italia (n. 1825)
 1897 - Antonio Cánovas del Castillo, chefministro di Hispania (n. 1828)
 1898 - Eugène Boudin, Franca piktisto (n. 1824)
 1900 - József Szlávy, chefministro di Hungaria (n. 1818)
 1944 - Michael Wittmann, Germana militisto (n. 1914)
 1959 - Albert Namatjira, Australiana piktisto (n. 1902)
 1973 - Vilhelm Moberg, Sueda skriptisto (n. 1898)
 1974 - Baldur von Schirach, chefo di Hitler-yunaro (n. 1907)
 1996 - Nevill Francis Mott, Britaniana fizikisto, Nobel-laureato (n. 1905)
 2022 - Olivia Newton-John, Angla-Australiana kantistino, kompozistino, aktorino e politikal aktivistino (n. 1948)

 Referi 

Kategorio:Dio di yaro
Kategorio:Agosto